93 
Et Sted ved Landevejen gennem Plantagen var et smalt Bælte 
af Fyr fældet; Kvaset laa endnu igen, men Bunkerne af Rund¬ 
stokke var fjernede. Hvor de havde ligget, fandtes „Værksteder" 
med Fyrrekogler, der laa ved eller under de tilbagestaaende 
Stubbe af de fældede Fyrrer; det var her et helt stort Fænomen, 
disse Hobe af behandlede Fyrrekogler. — Samme Sted, i et vinkel¬ 
ret paa Landevejen gaaende Gærde, der foroven var beplantet med 
Fyrretræer og vendte ud til Fyrreskoven, fandtes Musekamre med 
talrige behandlede Fyrrekogler og tilhørende Skæl. 
Skønt der i Feldborg Plantage var rigeligt med store Rødgraner 
og deres Kogler, fandtes ingen af disse behandlede, hverken under 
Kvas eller i Kamre. 
29. Juli. L a n d e v e j s a 11 é af Hvidgran imellem Feldborg 
Plantage og Hagebro. 
Under Allétræerne fandtes gnavede Hvidgrankogler. 
30. Juli. Lille Plantning lige Øst for Hagebro. 
Gnavede Hvidgrankogler. 
30.Juli. Sjørup Plantage. 
Her findes stedvis ret mange og store Rødgraner og ogsaa en 
hel Del Kogler, men en Eftersøgning forskellige Steder i Plan¬ 
tagen efter gnavede Kogler, fritliggende eller skjulte, var ganske 
omsonst, ligesom i Feldborg Plantage. 
Derimod fandtes under Dynger af Fyrrekvas hyppig gnavede 
Fyrrekogler, ligesom saadanne fandtes i Musegange. Gnavede 
Hvidgrankogler var et meget hyppigt forekommende Fæno¬ 
men, baade liggende frit fremme og under Gran- og Fyrrekvas. 
Under det sidste antog Dyngerne sine Steder ligefrem kolossale 
Dimensioner. Der var Steder i denne Plantage, hvor praktisk talt 
hver eneste fældet Smaafyr dækkede over flere Hobe af behandlede 
Hvidgrankogler, saa det næppe er for meget sagt, at Hvidgranens 
Frø her udgør en meget væsentlig Del af Musenes Føde. At 
Musene maa være meget talrige her, fremgaar af de utallige Muse¬ 
huller og Musegange; det tykke Lag af Mos og Grannaale er en 
udmærket Jordbund at grave i. 
I et Bo fandtes mellem friske Hvidgranskæl nogle Museeks¬ 
krementer. 
